
REPUBLIKA HRVATSKA

VIROVITIČKO-PODRAVSKA ŽUPANIJA

Služba za poslove župana i opće poslove


Klasa: 012-05/23-01/1
Ur.broj: 2189-05/18-23-2

Virovitica, 12. siječnja 2023. godine


Na temelju članka 23. stavka 1. Zakona o registru birača (''Narodne novine“, broj 144/12, 105/15 i 98/19) Virovitičko-podravska županija, Služba za poslove župana i opće poslove, daje slijedeću

OBJAVU BIRAČIMA


Vlada Republike Hrvatske na sjednici održanoj 5. siječnja 2023. godine donijela je Odluku o raspisivanju prijevremenih izbora za Općinsko vijeće Općine Gradina.

Odluka je objavljena u „Narodnim novinama'' br. 3 od 5.1.2023. godine, a stupila je na snagu 12. siječnja 2023. godine.


Za dan provedbe izbora određena je nedjelja, 12. veljače 2023. godine od 7,00 do 19,00 sati.

Temeljem članka 23. Zakona o registru birača („Narodne novine“, broj 144/12, 105/15 i 98/19), pozivaju se birači da izvrše pregled, dopunu i ispravak podataka upisanih u registar birača.

Birači mogu pregledati odnosno zatražiti dopunu ili ispravak podataka upisanih u registar birača putem e-mail adrese marijana.demsic@vpz.hr ili telefonom na broj 743-144, svakim radnim danom, zaključno do srijede, 1. veljače 2023. godine, u vremenu od 7,00 do 15,00 sati.

Posebno napominjemo da provjeru u registru birača učine oni birači koji su mijenjali podatke bitne za evidenciju registra birača (promjena prezimena, prebivališta, stjecanje punoljetnosti i drugo).


Na internetskoj stranici Ministarstva uprave https://biraci.gov.hr/RegistarBiraca/ omogućen je uvid u registar birača putem OIB-a ili MBG-a građana i prezimena.

Birači koji imaju prebivalište na području Općine Gradina i važeću osobnu iskaznicu ulaze u popis birača i nalazit će se na izvacima iz popisa birača koji će biti dostavljeni na biračka mjesta. Iznimno, osobne iskaznice koje su istekle nakon 11. ožujka 2020. godine, kada je donesena Odluka o proglašenju epidemije bolesti COVID-19 uzrokovana virusom SARS-CoV-2 i slijedom toga izmijenjen Zakon o osobnoj iskaznici, smatraju se važećim pa će birači kojima je osobna iskaznica istekla počevši od 11. ožujka 2020. biti u popisu birača.

Birači koji prilikom dolaska na biračko mjesto, utvrde da nisu upisani u izvatke iz popisa birača, mogu na dan izbora dobiti potvrdu za glasovanje. Potvrde za glasovanje izdaju se u Matičnom uredu Virovitica, Trg Ljudevita Patačića 1.

VIROVITIČKO-PODRAVSKA ŽUPANIJA

SLUŽBA ZA POSLOVE ŽUPANA I OPĆE POSLOVE
